cyanic-selkie/wikianc huggingface dataset:
Príncipe
Siirtomaa-aika
Brittiläinen astrofyysikko Arthur Eddington johti 29. toukokuuta 1919 tapahtuneen auringonpimennyksen aikana retkikuntaa Príncipen saarella. Retkikunta havaitsi auringonpimennyksen aikana Auringon lähellä valon taipumista Albert Einsteinin luoman yleisen suhteellisuusteorian mukaisesti.
Osana itsenäistä São Tomé ja Príncipeä
Príncipen saaresta tuli osa São Tomé ja Príncipen valtiota sen itsenäistyttyä Portugalista vuonna 1975. Príncipellä puhkesi nälkämellakoita vuonna 1981, kun elintarvikkeita kuljettanut laiva ei ollut käynyt saarella kuukausiin. São Tomé ja Príncipen hallitus nujersi mellakat, mikä lietsoi saarella separatistisia vaatimuksia. Mellakoinnin seurauksena mielivaltaisesti valittuja ihmisiä pidettiin kuukausien ajan vankeudessa. Príncipelle myönnettiin itsehallinto vuonna 1995. Príncipen lounaisosan Baía das Agulhasin lahdelle on tarkoitus perustaa syväsatama ja vapaakauppa-alue (zona franca). Príncipen asukkaat toivovat saavansa osuutensa tämän verovapaan alueen tuotosta. Myös työpaikkoja ja sähköä toivotaan.
Hallinto ja talous
Príncipen saari muodostaa yhden provinssin ja piirikunnan. Saarella on ollut vuodesta 1995 lähtien autonominen asema, minkä ansiosta siellä on myös oma viiden vuoden välein vaaleilla valittava alueellinen parlamentti ja paikallishallitus. Paikallishallituksen ja siten myös koko Príncipen johtoon nimettiin vuonna 2020 Filipe Nascimento. José Cassandra oli toiminut sitä ennen saaren johdossa yli kymmenen vuoden ajan. São Tomé ja Príncipen perustuslaki suojelee Príncipen omaa hallitusta.
Kaakaota ja kahvia on viljelty saarella kauemman kuin São Tomélla. Kaakao on edelleen koko valtion merkittävin maataloustuote, jota viedään ulkomaille. Príncipellä viljely on keskittynyt tasaisempaan pohjoisosaan, sillä siellä sataa vähemmän kuin eteläosissa. Kaakaon ja kahvin lisäksi pohjoisosassa kasvatetaan ananaksia, leipäpuita, banaaneja ja kookospähkinöitä. Suurin osa perheistä harjoittaa kotitarveviljelyä, jonka tuotteita myydään toreilla. Príncipen matkailuelinkeino on hyvin kehittymätöntä, mutta saaren pohjoisosassa Ilhéu Bombom -saaren tuntumassa on lomakeskus. Pohjoisosassa sijaitsee myös Praia das Bananas, joka on yksi koko valtion tunnetuimmista hiekkarannoista. Príncipellä ei ole juurikaan teollisuutta. Kaikki kulutustavarat ja rakennusmateriaalit joudutaan tuomaan saarelle, minkä vuoksi ne ovat kalliimpia kuin São Tomélla. Príncipen Baía das Agulhasin lahdelle on suunniteltu syväsatamaa ja vapaakauppa-aluetta. Saaren pohjoispuolelta on löytynyt öljyä.
Liikenne
Príncipellä on pieni lentoasema, jossa on yksi asfalttipäällysteinen kiitotie. Lentoasemalta on lentoja São Tomén saarelle ja lentoaika saarten välillä on noin 40 minuuttia. Toisinaan Príncipelle on mahdotonta laskeutua saaren yllä leijailevan sumun vuoksi. Useimmilla paikallisilla ei kuitenkaan ole varaa lentolippuihin, joten pääosin paikalliset kulkevat Príncipen ja São Tomén välillä rahtilaivoilla. Matka-aika saarten välillä on noin kymmenen tuntia.
Príncipellä on vain muutamia kilometrejä päällystettyä tietä ja ne johtavat pääkaupungista Santo Antóniosta etelän Santo Cristoon, lännen Porto Realiin sekä lentoasemalle. Saarella oli vuoden 2008 tiedon mukaan kaksi taksia sekä valtion linja-autoja. Linja-autot liikennöivät Santo Antóniosta lentoasemalle, Sundyyn, Abadeen, Santo Cristoon, Porto Realiin, Nova Estrelaan, Paciênciaan, São Joaquimiin ja Picãoon. Lisäksi Príncipellä on mahdollista vuokrata polkupyöriä, moottoripyöriä ja autoja.
Väestö
250px|pienoiskuva|Príncipeläisiä poikia 250px|pienoiskuva|Leikkiviä tyttöjä Príncipellä Príncipen väestö on 90-prosenttisesti Kap Verdeltä tuotujen työläisten jälkeläisiä. Heitä kutsutaan nimellä minuiê. São Tomén asukkaat saattavat toisinaan kutsua príncipeläisiä halventavalla nimityksellä moncós. Saaren väestöllä on samoja ongelmia, tosin korostuneemmin, kuin São Toméllakin asuvilla. Väestöä vaivaavat muun muassa alkoholismi, mielenterveysongelmat ja työttömyys.
Oheisessa taulukossa esitetyt Príncipen väkiluvut pohjautuvat São Tomé ja Príncipen tilastoinstituutin tietoihin.
Koulutus ja terveydenhuolto
Príncipeläisten koulutusaste on alhaisempi kuin sãotomélaisten, sillä opetus saarella päättyy yhdeksänteen luokkaan. Príncipeläisistä 80 prosenttia aloittaa koulunkäynnin. Heistä yli 25 prosenttia keskeyttää neljänteen luokkaan mennessä. Lisäksi 20 prosenttia jää kokonaan koulutuksen ulkopuolelle. Syitä koulutuksen vähyyteen ovat esimerkiksi oppikirjojen ja koulupuvun kalleus sekä se, että lapset työskentelevät plantaaseilla. Koulupoissaolot ovat ongelma. Vuoden 2011 väestönlaskennassa kuusi vuotta täyttäneistä príncipeläisistä 5 232 osasi sekä lukea että kirjoittaa, 21 osasi vain lukea ja 693 oli luku- ja kirjoitustaidottomia.
Riski sairastua malariaan on Príncipellä hyvin pieni, joskin vuonna 2006 valmistuneessa taiwanilaistutkimuksessa löydettiin tuhansien tutkittujen joukosta muutamia kymmeniä tapauksia. Huomattavasta vähentymisestä huolimatta malaria on kuitenkin alle viisivuotiaiden lasten suurin kuolinsyy. Pääkaupungissa Santo Antóniossa on sairaala, terveyskeskus ja apteekki.
Kulttuuri
250px|pienoiskuva|Leipuri Príncipellä Suurin osa príncipeläisistä on uskonnoltaan kristittyjä. Saarella, kuten koko valtiossa, portugalin kieltä käytetään koululaitoksessa, hallinnossa ja arkielämässäkin. Portugalin pohjalta on muodostunut lung’íye-niminen kreolikieli, jota ei kuitenkaan kirjoitetun muodon puuttuessa käytetä opetuksessa tai hallinnossa. Kielellä ei myöskään ole virallista asemaa. Kielellä on muutamia satoja puhujia Príncipellä. Saarella on toiminut vuodesta 1999 lähtien radioasema.
Príncipellä on saaren eristäytyneisyydestä ja köyhyydestä huolimatta kehittynyt sille ominaisia perinteitä. Useat Portugalista siirtomaa-aikana tulleet siirtolaiset olivat kotoisin Pohjois-Portugalin Minhon maakunnasta, joten saaren kulttuurin ilmentymillä, kuten hitaassa dexa-tanssissa on havaittavissa kulttuurinen yhteys Minhoon. Nuorena kuollut kapverdeläistaustainen Camilo Domingos lauloi Kap Verden kreolikielellä suosittuja kizomba-lauluja, ja hänelle on nykyisin omistettu muistolaatta Santo Antóniossa. Suosittu Gilberto Gil Umbelina laulaa saaren omalla lung’íye-kielellä. Saarelta on kotoisin myös nyttemmin jo lopettanut Ilha Verde -yhtye. São Joaquimin plantaasilta on kotoisin bulaué-musiikkia soittava lyömäsoitinyhtye. Bulaué on angolalaista alkuperää. Kapverdeläistä alkuperää edustaa puolestaan puita-tanssi, joka on säilynyt parhaiten Sundyn plantaasilta kotoisin olevan ryhmän ansiosta. Príncipeläinen Protásio Dias Xavier Pina (1960–1999) oli tunnettu naiiveista seinämaalauksistaan, jotka kuvaavat Príncipen ja São Tomén maisemia sekä perinteisiä tansseja. Hänen maalauksiaan on esillä eri puolilla São Tomén saarta, kuten lentoasemalla. Tunnettuja príncipeläisiä runoilijoita ovat sotaisia runoja kirjoittanut aktivisti ja entinen kansanedustaja Marcelo da Veiga (1892–1976) sekä plantaasien kurjia oloja ja Portugalin siirtomaahallinnon sortoa runoissaan kuvannut Manuela Margarido (1925–2007).
Príncipellä vietetään vuoden aikana erilaisia kansanjuhlia ja pyhimysten juhlia. Juhlista tärkein on Pyhän Laurentiuksen kunniaksi vietettävä Auto de Floripes tai São Lourenço -niminen juhla elokuun puolivälissä. Se saapui saarelle 1700- tai 1800-luvulla. Auto de Floripes on dramaattinen katuteatteriesitys, joka järjestetään pääkaupungissa Santo Antóniossa 15. elokuuta sekä uudelleen seuraavana sunnuntaina. Auto de Floripes pohjautuu Kaarle Suuren elämään, ja sen keskiössä on kristittyjen ja maurien välinen taistelu. Floripes on nuori mauriprinsessa, joka on rakastunut Kaarle Suuren armeijassa taistelevaan Guy Burgundilaiseen. Auto de Floripes -juhlan päätapahtumat tapahtuvat puolenpäivän tienoilla kaupungin pääaukiolla, kun kristittyjen sotilaat kohtaavat mauriarmeijan. Iltapäivän kuluessa sotilaat ottavat yhteen miekoin. Maurien joukkoja komentaa amiraali Balão ja kristittyjen armeijaa puolestaan Oliveiros-niminen mies. Kristittyjen jäätyä alakynteen taistelukentällä, Floripes-prinsessan veli ja samalla myös amiraali Balãon Ferrabras-poika haavoittaa taistelussa prinsessan rakastettua Guy Burgundilaista. Guy Burgundilainen joutuu tämän jälkeen maurien vangiksi. Floripes pelastaa Guyn ja samalla muut kristityt sotilaat teloitukselta kääntyessään isäänsä vastaan kääntymällä kristinuskoon ja menemällä naimisiin Guyn kanssa kristillisin menoin. Auto de Floripes -juhla päättyy noin kello kahdeksan aikoihin illalla, kun nyt puolestaan vangiksi otettu amiraali Balão pakotetaan kääntymään kristityksi. Miespuoliset näyttelijät ovat kaikissa paitsi prinsessan roolissa. Prinsessan roolissa on nuori tyttö, jonka täytyy olla neitsyt.
Pyhää Antonius Padovalaista juhlitaan 29. tai 30. toukokuuta. Elokuun puolivälissä ja lopussa vietetään Nossa Senhora da Graçan juhlaa, jossa esitetään dexa-tanssia. Nossa Senhora da Conceiçao -juhlaa vietetään 8. joulukuuta. Vuoden viimeisen päivän iltana Príncipellä järjestetään Vindes Menino -kulkue. Kulkue satirisoi kaikki kuluneen vuoden aikana tapahtunet pienet skandaalit.
Príncipellä pelataan omaa jalkapalloliigaa, jonka voittaja pääsee pelaamaan São Tomén jalkapalloliigan mestaria vastaan São Tomé ja Príncipen mestaruudesta. Príncipeläisiä toiminnassa olevia jalkapalloseuroja ovat GD Os Operários, GD Sundy, FC Porto Real, 1º de Maio, UDAPB ja Sporting do Príncipe.
Shakin maailmanmestaruusottelu 1993 (PCA)
Shakin maailmanmestaruusottelu 1993 järjestettiin Lontoossa. PCA-shakkiliiton ottelussa vastakkain pelasivat hallitseva maailmanmestari Garri Kasparov ja haastaja Nigel Short. Ottelun kesti 20 peliä, ja se päättyi Kasparovin voittoon pistein 12½–7½.
Karsinnat
Neljä parasta pelaajaa vuosien 1988–1990 ehdokasturnauksesta – Karpov, Timman, Jusupov ja Speelman – syötettiin suoraan ehdokkaiksi. Loput 11 pelaajaa valittiin Interzonal-turnauksessa, johon osallistui 64 pelaajaa.
Edith Bergholm
Edith Maria Bergholm (17. marraskuuta 1867 Porvoo – 1925 Porvoo) oli suomalainen koulunjohtaja. Hän perusti Porvoon naisopiston ja toimi sen johtajana kuolemaansa saakka.
Lamminjärvi (Pehula)
Maantiede
Ovaalin muotoinen lampi pinta-ala on 1,5 hehtaaria ja sen halkaisija on noin 150 metriä. Lammella ei ole tulo- tai laskuojia, mutta vedet valuvat etelään Keltakankaan suuntaan ja kulkeutuvat pois Malvaanojan mukana kohti Kokemäenjoen Keikyän rantoja. Sen rantaviiva on 0,47 kilometriä pitkä ja ranta on pääosin soistunutta metsää. Rantaan on rakennettu loma-asunto, jonne johtaa metsätieltä kärrypolku. Metsätiet kulkeutuvat Keikyän Pehulaan.
Historiaa
Vuoden 1855−56 Kalmbergin kartastossa järven nimenä oli Haapajärvi.
Yhdysvaltain liikenneministeriö
Yhdysvaltain liikenneministeriö on Yhdysvaltain hallituksen alainen ministeriö, joka hoitaa liikennepolitiikkaa. Ministeriö perustettiin kongressin lakialoitteesta 15. lokakuuta 1966, ja se aloitti toimintansa 1. huhtikuuta 1967. Sitä johtaa Yhdysvaltain liikenneministeri, Elaine Chao.
Liikenneministeriön tavoitteena on "palvella Yhdysvaltoja turvaamalla nopean, turvallisen, tehokkaan, saavutettavissa olevan ja edullisen liikennejärjestelmän joka sopii elintärkeiden kansallisten intressien kanssa yhteen ja lisää amerikkalaisten ihmisten elämänlaatua tänään ja tulevaisuudessa.".
Yksivärinen (hevonen)
thumb|Kolmea väriä yksivärisessä [[ruunikko|ruunikossa]]
Yksivärinen on hevosten väreihin liittyvä käsite, joka tarkoittaa ei-kirjavaa. Termi voi helposti hämmentää maallikkoa, koska yksiväriseksi kutsutussa hevosessa voi käytännössä olla vaikkapa kolmea eri väriä: esimerkiksi ruunikossa, jolla on merkkejä, on ruskeaa, mustaa ja valkoista. Yksivärisyys tarkoittaakin lähinnä sitä, että hevosen karva on rungossa kauttaaltaan tietyn väristä (yleensä ruskeaa tai mustaa), eikä karvan seassa tai joillakin rungon alueilla ole valkoista karvaa.
thumb|Vasemmalla yksivärinen hopeanruunikko varsa, keskellä ja oikealla [[kirjava (hevonen)|kirjavia hevosia]] thumb|Vasemmalla yksivärinen [[rautias, oikealla sekavärinen ruunikonpäistärikkö]]
Yksivärisyyden vastakohta on kirjavuus tai sekavärisyys (lähinnä päistäriköt). Yksiväriseksi katsottavalla hevosella voi olla valkeita jalkojen tai pään merkkejä, mutta ei siinä määrin eikä sellaisilla kehon alueilla (rungossa), että hevonen katsottaisiin kirjavaksi. Arpialueille kasvavaa valkoista karvaa ei kuitenkaan katsota kirjavuudeksi eikä sekakarvaksi. Kimous katsotaan joko sekavärisyydeksi tai kokonaan omaksi värityypikseen.
Monessa hevosrodussa sallitaan rotumääritelmän mukaan ainoastaan yksivärisyys, yleensä tällöin myös kimot ja joskus myös päistäriköt (jolloin kielto kohdistuu nimenomaan kirjavuuteen). Myös valkoiset merkit kokonaan tai lähes kokonaan kieltäviä rotumääritelmiä on (esimerkiksi friisiläisellä hevosella).
Renault Sport Spider
Renault Spider on urheiluauto, jossa on takaveto ja Renault'n moottori kuljettajan selän takana. Auton idea syntyi kun Renault halusi kasvattaa urheilullista imagoaan. Auto esiteltiin konseptina Geneven autonäyttelyssä vuonna 1995 ja se tuli myyntiin saman vuoden lopulla. Autoa valmistettiin vain puolentoista vuoden ajan, mistä johtuen se on hyvin harvinainen ja kallis myös käytettynä.
Tekniikka
Auton kori on alumiinia joten se on kevyt ja kestävä, vaihdelaatikko ja moottori ovat yksi yhtenäinen yksikkö joka on sijoitettu poikittain konehuoneeseen.
Jordanes
Jordanes kirjoitti De origine actibusque Getarum -teoksen (Goottien alkuperä ja teot) goottien historiasta. Kirja on suurilta osin kömpelö yhteenveto Cassiodoruksen hävinneestä kirjasta goottien historiasta. Kirja on kirjoitettu noin vuonna 551.
Renault Sport Spider
Moottori
Kone on Clio Williamsista tuttu 2,0-litrainen ja 150-hevosvoimainen rivinelonen.
Jordanes
Ennen vetäytymistään luostariin ja kääntymistä areiolaisuudesta katolisuuteen Jordanes oli Candacin veljenpojan Gunthigisin kirjurina.
Jordanes oli alaanilais-goottilaista syntyperää. Hän oli ollut itägoottilaisten kuninkaiden kirjurina Italiassa, ennen kuin liittyi hengelliseen säätyyn ja hänestä tuli vuoden 550 vaiheilla Krotonin piispa. Jokseenkin samaan aikaan hän on kirjoittanut tunnetun teoksensa goottien historiasta De origine actibusque Getarum, joka tosin oli vain yhteenveto Cassiodoruksen laajasta teoksesta, mutta joka sen hävittyä on sen käsittelemien asioiden tärkein lähde. Sen ovat julkaisseet muun muassa Theodor Mommsen kokoelmassa Monumenta Germaniæ historica sekä omissa julkaisuissaan Alfred Holder (1882).
Charleston
Charleston voi tarkoittaa ainakin seuraavia:
LaTasha Colander
LaTasha Lavon Colander-Richardson (o.s. Clark ; s. 23. elokuuta 1976 Portsmouth, Virginia) on yhdysvaltalainen pikajuoksija. Hän voitti olympiakultaa 4 × 400 metrin viestijuoksussa vuoden 2000 kesäolympialaisissa Yhdysvaltain joukkueessa. Vuonna 2014 Colander valittiin Virginia Sports Hall of Fameen. Hän osallistui vuoden 2005 yleisurheilun maailmanmestaruuskilpailuihin, jotka pidettiin Helsingissä. Colander osallistui myös kesäolympialaisiin 2004, jossa hän kilpaili .4 × 100 metrin viestijuoksussa sekä 100 metrin juoksussa.
Colander asuu Columbiassa, Etelä-Carolinassa, Yhdysvalloissa.
Jorma Ikävalko
Jorma Ikävalko (7. marraskuuta 1918 Viipuri – 19. joulukuuta 1987 Vantaa ) oli suomalainen laulaja, kitaristi, lauluntekijä ja näyttelijä.
Viipurin Kolikkoinmäessä syntynyt Ikävalko oli 1950-luvun alussa osa suomalaista rillumarei-buumia laulaen levylle Säkkijärven polkan (1953) sekä useita Toivo Kärjen sävellyksiä kuten Siirtolaisen muistoja (1950, san. Eino Kettunen), Hevosmiesten polkka (1950, san. Eino Kettunen) ja  Rumarellumarillumarei  (1953, san. Reino Helismaa). Kolmikko Ikävalko, Reino Helismaa ja Esa Pakarinen olivat mukana elokuvissa Rovaniemen markkinoilla (1951) ja Hei, rillumarei! (1954). Ikävalkon osalta rillumareikausi niin levytysten kuin filmiroolienkin suhteen kuitenkin varsin lyhytaikaiseksi ja musiikkikiertueetkin loppuivat, kun sekä Helismaa että Pakarinen keskittyivät entistä enemmän elokuvantekoon. 1960-luvulla Ikävalko siirtyi töihin Fazerin makeistehtaalle Vantaalla, jossa hän olikin eläkeikään asti.
Lauluntekijänä Ikävalkon tunnetuin kappale on Erkki Junkkarisen esittämä "Hopeahääpäivänä" (ensilevytys vuonna 1952).
Timo Koivusalon elokuvassa Kulkuri ja joutsen (1999) Ikävalkoa esittää Ilkka Koivula.
Timo Kokon kirjoittama Jorma Ikävalkon elämäkerta Viipurin Sorvalista Rovaniemen markkinoille - Viihdetaiteilija Jorma Ikävalkon ura ja elämä ilmestyi vuonna 2011 Moreenin kustantamana. Ikävalko on haudattu Helsingin pitäjän kirkon hautausmaalle.
Nicolas Defrêcheux
Nicolas Defrêcheux (10. helmikuuta 1825 Liège, Belgia – 26. helmikuuta 1874 Herstal, Belgia) oli belgialainen kirjailija, joka kirjoitti vallonin kielellä. Hän oli ensimmäinen merkittävä valloninkielinen runoilija.
Jo kouluaikana Defrêcheux kirjoitti ranskan- ja valloninkielisiä runoja. Isänsä kuoltua hän joutui perheen toimeentulon vuoksi menemään töihin. Avioiduttuaan 1851 hän otti hoitaakseen appensa leipomon. Sinä aikana hän kirjoitti Journal de Liègessä 1854 julkaistun elegian "Lèyîz-m ’plorer", joka sai heti suuren suosion. Se on kaihoisa runo rakastetun menetyksestä ja ajankohdalle poikkeuksellinen. Samanlainen menestys oli kaksi vuotta myöhemmin julkaistu "L’avez-v ’vèyou passer?".
Kuningas Leopold I:n 25-vuotisen valtakauden kunniaksi järjestetyssä kilpailussa hän tuli voittajaksi. Kilpailu oli alkuna Vallonin kielen ja kirjallisuuden seuran (Société de Langue et de Littérature) perustamiselle, jossa Defrecheux oli mukana. Kirjoittamisen ohella hän työskenteli Liègen yliopistossa. Runosta "Lèyîz-m’ plorer" on tullut valloninkielisten kansallinen symboli, jota Edith Piaf piti maailman kauneimpana lauluna.
Suhoi Su-26
thumb|right|Su-26M thumb|right|Su-26M
Suhoi Su-26 on venäläinen taitolentokone.
Tausta
Su-26:n kehitti Suhoin suunnittelutoimisto Neuvostoliitossa vuonna 1982. Sen suunnittelun aikainen tunnus oli S-42. Suunnitteluun osallistui Moskovan ilmailuinstituutti ja DOSAAF.
Suunnittelu alkoi Jakovlev Jak-55 -lentokoneesta. Moottoriksi valittiin M-14 -tähtimoottori. Suurin sallittu liikehtimisen kuormitusmonikerta on +12 g ja -10 g.
Jevgeni Frolov suoritti ensilennon vuonna 1984.
Sarjatuotantoversio sai tunnuksen Su-26M. Potkuriksi tuli saksalainen Hoffmann. Vuonna 2003 tuotiin markkinoille uusi Su-26, joka kantaa tunnusta Su-26M3 ja jonka voimalaite on M-9F.
Vuonna 1986 Su-26 -koneella voitettiin sekä miesten että naisten taitolennon maailmanmestaruus (World Aerobatics Championships).
Brian Epstein
Brian Samuel Epstein (19. syyskuuta 1934 Liverpool, Englanti – 27. elokuuta 1967 Lontoo) oli brittiläinen pop- ja rockmanageri, jonka manageriuran tunnetuin yhtye on The Beatles. Muita olivat laulajatar Cilla Black, Billy J. Kramer & The Dakotas ja Gerry & The Pacemakers, jotka kaikki menestyivät Liverpoolin alueelta alkaneen niin sanotun merseybeat-ilmiön mukana. The Beatlesista tuli sittemmin ainoa yhtye, jonka asioita hän hoiti.
Jääkiekko talviolympialaisissa 1980
Vuoden 1980 talviolympialaisten jääkiekkoturnaus pelattiin 12.–24. helmikuuta 1980. Turnaukseen kutsuttiin 12 joukkuetta. Edellisten olympialaisten lohkojaosta luovuttiin. Siinä maat oli jaettu tason mukaan kahteen lohkoon. Uudessa järjestelmässä maat jaettiin kahteen tasaväkiseen lohkoon, joiden kaksi parasta jatkoivat mitalisarjaan ja kolmanneksi sijoittuneet pelasivat sijoitusottelun. Kyseessä oli myös ensimmäinen olympiavuosi, jolloin ei järjestetty jääkiekon maailmanmestaruuskilpailuita. Vuosina 1972 ja 1976 oli järjestetty sekä olympia- että maailmanmestaruusturnaus. Sitä ennen olympiaturnauksessa ratkaistiin samalla myös maailmanmestaruus.
Brian Epstein
Nuoruus
Brian Epstein syntyi juutalaisperheeseen Liverpoolin Rodney Streetillä. Epsteinin keskiluokkainen perhe oli varakas. Hän aloitti koulunkäynnin viiden vuoden iässä. Hänen ollessaan kuuden vuoden ikäinen perhe muutti Southportiin toisen maailmansodan alkaessa. Sodan päätyttyä 1945 Epsteinit muuttivat alkuperäisille asuinsijoilleen Liverpooliin.
Jääkiekko talviolympialaisissa 1980
Turnauksessa koettiin suuryllätys, kun neljä edellistä olympiaturnausta voittanut Neuvostoliitto hävisi mitalisarjassa Yhdysvaltain lähinnä yliopistopelaajista koostuneelle joukkueelle. Vielä kolme päivää ennen olympiaturnausta Neuvostoliitto oli voittanut turnausta isännöineen Yhdysvallat harjoitusottelussa maalein 10–3. Viktor Tihonovin valmentama Neuvostoliitto oli koonnut kokeneen joukkueen, joka harjoitteli yhdessä 11 kuukautta vuodessa.
Brian Epstein
Nuoruus
14-vuotiaana Epstein pääsi yksityiseen Wrekin Collegeen, jossa hän opiskeli kaksi vuotta. Valmistuttuaan hän aloitti työnsä vanhempiensa huonekalukaupassa vastentahtoisesti. Hänen aikomuksenaan oli ollut vaatesuunnittelijan ura ja työ huonekaluliikkeessä kävi nopeasti rutiinimaiseksi. Vuonna 1956 Epstein kirjoittautui Kuninkaalliseen teatteriakatemiaan (Royal Academy of Dramatic Art) Lontoossa, josta hän jäi pois kolmen lukuvuoden jälkeen.
Jääkiekko talviolympialaisissa 1980
Mitalisarjassa Yhdysvallat voitti Neuvostoliiton kisojen toiseksi viimeisessä ottelussa maalein 4–3. Ottelu tunnetaan urheiluhistoriassa nimellä Miracle on Ice. Lopullisesti Yhdysvaltain olympiakulta varmistui kisojen viimeisessä ottelussa maan voitettua Suomen.
Ruotsi saavutti turnauksessa pronssia. Haparoiden aloittanut Suomi oli saavuttaa mitalin, mutta sijoittui lopulta neljänneksi. Suureen rooliin joukkueessa nousi etenkin keskushyökkääjä Mikko Leinonen laitahyökkääjänään Jukka Porvari. Tšekkoslovakia sijoittui viidenneksi ja Kanada kuudenneksi.
Brian Epstein
The Beatles
thumb|left|Brian Epstein ottaa vastaan Edison-palkinnon Beatlesin puolesta vuonna 1965 Epstein kuuli Beatlesistä ensimmäisen kerran levykaupassa 1961, kun muutamat asiakkaat kyselivät, onko Tony Sheridanin ”My Bonnie”-single, jonka taustalla Beatles soitti, ilmestynyt kauppoihin. Epstein hämmästeli, koska ei ollut koskaan kuullutkaan Beatlesistä, vaikka piti mahdollisimman täydellistä varastoa.
Jääkiekko talviolympialaisissa 1980
Turnauksen taustaa
Yhdysvaltain olympiajoukkue oli koottu liki vuoden kestäneen leirityksen kautta. Yhdysvaltain valmentajana toimi kanadalaisesta ja eurooppalaisesta pelityylistä vaikutteita ottanut Herbert Brooks. Suurpoliittinen ilmapiiri oli vuodenvaihteessa 1979–1980 kiristynyt Neuvostoliiton toteuttaman Afganistanin miehityksen takia. Lisäksi Yhdysvaltain presidentti Jimmy Carter oli miehityksen vuoksi alkanut ajaa kauppapakotteita ja Moskovan kesäolympialaisten boikotointia kesällä 1980. Carter onnittelikin maansa kiekkojoukkuetta lämpimästi heti Neuvostoliitto-voiton jälkeen.
Brian Epstein
The Beatles
Epstein sai tietoonsa Beatlesin esiintyvän lounasaikaan The Cavern Clubilla, ja päätti lähteä katsomaan yhtyettä. Hän oli asiakaspalvelun tavan mukaisesti pukeutunut pukuun ja hän erottui selvästi muiden klubissa olleiden ihmisten joukosta. Epstein kiinnostui Beatlesistä, sillä hän näki yhtyeen lavakarisman vaikutuksen yleisöön. Tutustuessaan Beatlesin jäseniin Epstein piti heidän nokkeluudestaan ja huumoristaan, mistä yhtye sai mainetta läpimurron jälkeenkin haastatteluissa.
Jääkiekko talviolympialaisissa 1980
Joukkueet
Blue Division
Brian Epstein
The Beatles
Sopimus allekirjoitettiin, ja Epstein alkoi muokata yhtyeen olemusta. Hän vaati, että Beatlet alkaisivat käyttää pukuja, joista yhtye tunnettiinkin myöhemmin. Hän myös puuttui yhtyeen lavapuheisiin ja karsi pois syömisen tai juomisen lavalla. Tapa oli periytynyt Hampurin ajan pitkistä esiintymisistä ja yleisön tavasta lähettää juomia esiintyvälle yhtyeelle. Epsteinin ajatus oli tiivistää konsertti iskeväksi välittömällä aloituksella ja päättää kumarruksiin. Yhtye sai aluksi manageriltaan 20 puntaa viikkorahaa, mikä vastasi esimerkiksi konttorin sihteerin viiden punnan viikkopalkkaa 1963. Epstein varasi sopimuksessa itselleen 25 % yhtyeen tuotoista.
Jääkiekko talviolympialaisissa 1980
Joukkueet
Red Division
Brian Epstein
The Beatles
Levytyssopimuksen etsinnässä Epsteiniä auttoi se, että hänen levyliikkeensä oli merkittävä levy-yhtiöiden tukkuasiakas pohjoisemmassa Englannissa. Decca Records ei koesoiton jälkeen hyväksynyt yhtyettä, joten Epstein alkoi etsiä muita levy-yhtiöitä, päättäen kokeilla EMI:tä. Sen Parlophone-merkin uusien yhtyeiden koesoitoista vastaava George Martin ei aluksi innostunut, mutta päätti järjestää koesoiton, koska se ei ollut kallis.
Jääkiekko talviolympialaisissa 1980
Suomi turnauksessa
Suomen maajoukkueen turnaus alkoi vaikeasti, sillä heti ensimmäisessä ottelussa se hävisi Puolalle. Toisessakin ottelussa Suomi esiintyi heikosti, mutta onnistui lopulta päihittämään Japanin eritoten maalivahti Antero Kivelän ansiosta. Kolmannessa ottelussaan Suomi kuitenkin onnistui voittamaan Kanadan. Ottelussa sattui erikoinen tilanne, kun Kanada karvasi Suomen maalin takana ollutta Kari Elorantaa, joka syötti keskialueen yli Jukka Koskilahdelle, joka lähti luistelemaan pitkän syötön perään. Kanadan maalivahti Bob Dupuis lähti maaliltaan vastaan, mutta Kanadan puolistajakaksikko Tim Watters ja Don Spring törmäsivät toisiinsa, minkä johdosta myös Koskilahti ja Dupuis törmäsivät heihin. Koko nelikko liukui kohti Kanadan puolustuspäätyä samalla kuin kiekko liukui omia aikojaan hiljalleen Kanadan maaliin. Suomi jatkoi hyviä otteitaan ottelussa Neuvostoliittoa vastaan, vaikka hävisikin ottelun. Kivelä pelasi jälleen erinomaisesti, minkä lisäksi Suomen Jukka Porvari teki ottelun avausmaalin ja Neuvostoliiton tasoituksen jälkeen vei Suomen uudelleen johtoon. Helpon Alankomaat-voiton jälkeen Suomi kohtasi kolmannen jääkiekon suurmaan, Ruotsin. Ottelu päättyi 3–3-tasapeliin, ja Suomen maalintekijät olivat Porvari ja Jukka Leinonen. Suomen viimeisessä ottelussa vastaan asettui Yhdysvallat, joka oli kokenut turnauksessa niin kutsutun Miracle on Icen voittamalla Neuvostoliiton sensaatiomaisesti. Kultaan Yhdysvallat tarvitsi voiton Suomesta, jota pidettiin ennakkoon heikompana joukkueena. Puolestaan tasapeli olisi tuonut Suomelle maan ensimmäisen olympiamitalin. Yhdysvaltain 3–2-johtomaalia edelsi tilanne, jossa Suomen näkemyksen mukaan Yhdysvaltain Rob McClanahan oli paitsiossa. Tämän jälkeen Yhdysvallat teki vielä neljännen maalin ja voitti ottelun ja saavutti kultaa.
Brian Epstein
The Beatles
Epstein päätti antaa Beatlejen soittaa uudessa koesoitossa ”sitä musiikkia mistä he pitävät”. Martin huomasi yhtyeen mahdollisuudet ja päätti tehdä sopimuksen yhtyeen kanssa, pidettyään erityisesti Paul McCartneyn ja John Lennonin lauluäänistä, sekä nähtyään yhtyeen jäsenten lahjakkuuden. Martin kuitenkin kiinnitti huomiota rumpaliin, Pete Bestiin, jota ei pitänyt tarpeeksi hyvänä rumpalina. Martinin päätöksestä levytyksessä käytettäisiin studiorumpalia. Lopulta Epsteinin tehtäväksi tuli kertoa Bestille, että Martin oli vaatinut hänen erottamistaan, ja että yhtye halusi rumpalin joka voisi soittaa sekä studiossa että lavalla. Bestin tilalle The Beatlesin rumpaliksi tuli Ringo Starr.
Jääkiekko talviolympialaisissa 1980
Red Division
thumb|Kanada–Alankomaat-ottelu
Brian Epstein
The Beatles
Yhtye teki läpimurron singleillä ”Love Me Do”, jolla Starr soittaa ja ”Please Please Me”, josta tuli ensimmäisen albumin nimikappale. Esikoisalbumi Please Please Me nousi Britannian albumilistan kärkeen, ja pysyi listaykkösenä 30 viikkoa.
Jääkiekko talviolympialaisissa 1980
Mitalisarja
Mitalisarjassa alkusarjan keskinäiset ottelut jäivät voimaan.
Brian Epstein
The Beatles
Paul McCartney on korostanut Epsteinin merkitystä yhtyeen hengen ylläpitäjänä ennen levytyssopimuksen saantia.
Epstein tunsi keskiluokkaisen taustansa ja harrastuksensa kautta teatterimaailmaa saaden tätä kautta The Beatlesille kiinnityksiä teattereihin ynnä muihin paikkoihin, joihin popyhtyeitä ei ollut aiemmin otettu. Hän myös osasi suojata yhtyettä hysteerisimmän suosion, ”beatlemanian”, nousun aikana, koska tiesi hotelleja, ostospaikkoja sekä ravintoloita, joissa yhtye sai olla suhteellisen rauhassa. Epstein hyödynsi teatteriopintojaan luomalla yhtyeen ympärille ilmapiirin, jossa yhtyeen karismalla oli keskeinen osa. The Rolling Stones -yhtyeen Mick Jagger kuvaili 1963 The Beatlesin yhtenäistä olemusta ”nelipäiseksi hirviöksi”, minkä Paul McCartney totesi oikeaan osuneeksi.
Epstein teki myös virheitä reagoimalla hitaasti yhtyeen palkkioihin kasvavan suosion myötä. Hän ei myöskään osannut ennakoida Beatlesin kustannusyhtiö Northern Songsin arvonnousua. Yhdysvaltalaisten liikemiesten kanssa tehty sopimus oheistavaramyynnistä jäi myös arvoltaan alhaiseksi suhteessa oheiskaupan tuottoon.
Seuraavat vuodet sujuivat ongelmitta, mutta 1966 Lennon antoi kommenttinsa ”Beatles on nyt suositumpi kuin Jeesus Kristus.” Kommentti oli irrotettu asiayhteydestään laajemmasta, kuukausia aikaisemmin tehdystä haastattelusta, jossa Lennon kommentoi Beatlesin senhetkistä suosiosta suhteessa kristinuskon suosioon ja yleisemmin sen tulevaisuuteen.
Epsteinin paineet alkoivat kasaantua, ja hän antoi useita haastatteluja lehdille tapahtuneesta. Kuitenkaan tämä ei vakuuttanut mediaa, joten Epstein pyysi Lennonia pyytämään anteeksi suorassa lähetyksessä. Lennon ei aluksi suostunut, mutta hoiti asian Yhdysvaltain kiertueen aikana järjestetyssä lehdistötilaisuudessa.
Kertomusta The Beatlesin ja Epsteinin kohtaamisesta on epäilty show-alan tarinaksi, sillä Epstein seurasi musiikkielämää jo työnsä vuoksi. Lisäksi hänen liikkeessään myytiin Liverpoolin alueen musiikkiin erikoistunutta Mersey Beat -lehteä, jossa yhtye oli jo ollut esillä. Lehteä toimitti John Lennonin entinen opiskelutoveri Bill Harry. Tilannetta kuvannee, että hän tilasi erän tarinan mukaan vaikeasti saatavaa ”My Bonnie” -singleä soittamalla sen julkaisseelle Polydor-yhtiölle.
Kuolema
Beatlesin lopetettua kiertueet Epsteinin rooli väheni. Hän suunnitteli NEMS-osuuksiensa myyntiä ja ilmaisi kiinnostuksensa teatteria kohtaan. Työ ja hänen homoseksuaalisuutensa salassapitäminen julkisuudelta aiheuttivat vakavaa henkistä painetta uran aikana. Hänelle oli kehittynyt riippuvuus unilääkkeisiin ja toisaalta piristeisiin. Hän kärsi masennuskohtauksista ja yksinäisyydestä, joita riippuvuus korosti.
Elokuussa 1967 Beatlet lähtivät vaimoineen Cynthia Lennonia lukuun ottamatta Bangoriin Walesiin tapaamaan intialaista guruaan, Maharishi Mahesh Yogia. Epstein ei osallistunut matkaan. Aamupäivällä 27. elokuuta Epstein soitti eräälle ystävälleen ja sanoi saapuvansa tämän luokse Lontooseen. Tämän jälkeen hän otti unilääkkeitä levätäkseen ilmeisesti huomaamatta, että annostus oli vaarallinen aineiden kerääntymisen vuoksi. Hän käytti myös Carbitral-nimistä, niin ikään elimistöön kerääntyvää bromipohjaista rauhoittavaa lääkettä. Epsteinin ruumis löydettiin vasta myöhemmin päivällä. Ruumiinavauksessa todettiin jälkiä lääkkeistä.
Epsteinin rooli tuli ilmeiseksi Beatlesin jatkaessa. Hänen kuolemansa jälkeen yhtyeen talouden hoito ja liikeideat epäonnistuivat. Myös juoksevien asioiden hoito ja järjestely sekä Epsteinin seuraajan etsintä nosti jännitteitä yhtyeen sisällä ajaen jäseniä erilleen kasvavien taiteellisten erimielisyyksien lisäksi.
Tunnustuksia
Epstein nimettiin vuonna 2014 Rock and Roll Hall of Fameen.
Zdeněk Sedlák
Zdeněk Sedlák voi tarkoittaa seuraavia henkilöitä:
Tansanian tiedeakatemia
Tansanian tiedeakatemia (, lyhennys TAAS) on Tansanian kansallinen tiedeakatemia. Vuonna 2004 perustetun tiedeakatemian kotipaikka on Tansanian väkirikkain kaupunki Dar es Salaam.
TAAS on tieteellinen järjestö, toimii yhteistyössä Tansanian hallituksen, muiden tieteellisten organisaatioiden ja yleisön kanssa edistääkseen, kehittääkseen ja soveltaakseen tiedettä ja tekniikkaa monipuolisesti Tansanian sosioekonomisen kehityksen hyväksi.
Jimmy Bullard
Jimmy Bullard (s. 23. lokakuuta 1978) on englantilainen jalkapalloilija. Bullard on monipuolinen ja kovaa taisteleva keskikenttäpelaaja ja hän oli suuressa roolissa nostamassa Wigan Athleticia valioliigaan kaudella 2004/2005.
Taustaa
Hänet tunnetaan hyvästä huumoristaan jalkapallokentillä. Yksi hyvä esimerkki on, kun Fulham oli harjoitusleirillä Australiassa ja yöpyivät samassa hotellissa Real Madridin kanssa. Hotellin baarissa Bullard nappasi mandoliinin ja improvisoi laulun "Old MacDonald Had a Farm", joka suomeksi tunnetaan paremmin nimellä "Piippolan vaarilla oli talo".
Wigan Athletic
Bullard löi itsensä nopeasti läpi Wiganin edustusjoukkueeseen ja sai valinnan PFA kakkosdivisioonan Vuoden joukkueeseen 2002-2003. Hän auttoi Wigania varmistamaan nousun Valioliigaan 2004-2005 ja esiintyi vuoden 2006 Liiga Cupin finaalissa, jossa he kuitenkin hävisivät Manchester Unitedille.
Fulham
Jimmy Bullard siirtyi Fulhamiin kaudeksi 2006/2007 2,5 miljoonalla punnalla.
Bullardin debyytissä joukkue hävisi Manchester Unitedille 5-1 20. elokuuta 2006. Hänen ensimmäinen maalinsa tuli Bolton Wanderersia vastaan 26. elokuuta, joka oli viime minuuttien rankkari jolla Fulham tasoitti ottelun loppulukemiksi 1-1. Kolme päivää myöhemmin hän laukoi 26 metristä kierteisen vapaapotkun Sheffield Unitedia vastaan maaliin, jolla Fulham voitti ottelun 1-0. Fulhamin silloinen manageri Chris Coleman ylisti Bullardia kommentilla "Parhaat 2 miljoonaa puntaa mitä olemme koskaan käyttäneet".
Maajoukkueura
Vaikka Bullard onkin englantilaista syntyperää, niin hänen isoäitinsä on saksalainen ja siksi saisi edustaa myös Saksaa. Hän sai kutsun Englannin joukkueeseen elokuussa 2008, kun maajoukkue pelasi ottelut Andorraa ja Kroatiaa vastaan syyskuussa. Hän ei kuitenkaan saanut peliaikaa kummassakaan ottelussa. Muutamien loukkaantumisien johdosta Bullard sai kutsun ystävyysotteluun Saksaa vastaan, joka pelattiin 19. marraskuuta 2008, mutta ei saanut peliaikaa siinäkään ottelussa.
Suomen joukkue jääkiekon naisten maailmanmestaruuskilpailuissa 2017
Suomen naisten jääkiekkomaajoukkue vuoden 2017 maailmanmestaruuskilpailuissa.
Peder Oxe
pienoiskuva|Peder Oxe Peder Oxe (1520–1575) oli tanskalainen valtiomies ja vuodesta 1552 lähtien valtaneuvos. Oxea syytettiin väärinkäytöksestä, mikä sai hänet siirtymään Tanskasta Saksaan, missä vehkeili Tanskaa vastaan, mutta 1566 hän kutsusta palasi kotimaahan ja seuraavana vuonna tuli valtakunnan hovimestariksi. Hän järjesti muun muassa laivaston ja juutintullin kannon. Hän oli myös tieteiden suosija ja kuolemaansa asti hallituksen vaikuttavin mies.
Tarja Pöntinen
Tarja Pöntinen (o.s. Peräsalo) (s. 8. huhtikuuta 1959) on suomalainen uransa päättänyt pesäpalloilija. Pöntinen pelasi pääsarjatasolla 24 kauden aikana 410 ottelua, kaikki Lapuan Virkiässä. Hän pelasi ensimmäisen pääsarjaottelunsa kaudella 1974 ja lopetti uransa kauden 1998 päätteeksi.
Pöntinen voitti Lyöjäkuninkuuden kaudella 1986 ja valittiin samana vuonna vuoden Tehopelaajaksi sekä Vuoden pesäpalloilijaksi. Urallaan Pöntinen voitti kymmenen SM-mitalia, joista kultaisia kolme, hopeisia viisi ja pronssisia kaksi.
Pöntisen 586 lyötyä juoksua oikeuttavat kaikkien aikojen tilastossa 7. sijalle. Pesispörssissä Pöntinen on neljäntenä 2104 pisteellään.
Pöntisen kaksostyttäret, Miia ja Tiia, ovat myös pelanneet Superpesistä Lapuan Virkiän joukkueessa.
Christiansø
thumb|left|240px|Bornholmin aluejako. Christiansø oikeassa yläkulmassa. Christiansø on Tanskalle kuuluva saari Etelä-Itämerellä 20 kilometriä Bornholmin pohjoispuolella. Se on Tanskan itäisin asuttu saari. Vuonna 2016 saarella oli noin 60 asukasta. Saari on Ertholmene-saariryhmän suurin saari.
Vuonna 1684 Kristian V rakennutti saarelle Pohjois-Euroopan ensimmäisen merilinnoituksen vastaukseksi Ruotsin Karlskronaan vuonna 1680 rakennetulle laivastoasemalle. 1700- ja 1800-luvulla Christiansøtä käytettiin vankilana. Saarelle rakennettiin majakka vuonna 1805 sekä kirkko vuonna 1821. Vuonna 1808 englantilaiset ampuivat saarta kohti tykistötulta. Linnoitus hylättiin vuonna 1855.
Sturmbannführer
thumb|300px|Sturmbannführerin kauluslaatat thumb|230px|SS-Sturmbannführer [[Christian Tychsen, 2. SS-Panssarirykmentin 2. Pataljoonan komentaja]] Sturmbannführer oli natsi-Saksan puolisotilaallisten järjestöjen SS:n ja SA:n (Sturmabteilung) käyttämä arvo. Suoraan käännettynä Sturmbannführer tarkoittaa rynnäkköyksikönjohtajaa (yksiköllä SA ja SS tarkoittivat pataljoonaa). Arvo vastaa Suomen puolustusvoimien majuria ja Wehrmachtin arvoa Major.
SA otti arvon käyttöön 1921. SS puolestaan nimitti ensimmäiset Sturmbannführerit 1928.
The Mad Capsule Markets
thumb|The Mad Capsule Markets vuonna 2005. The Mad Capsule Markets oli japanilainen yhtye, joka toimi vuodesta 1990 vuoteen 2006 saakka. Yhtye oli toisinaan tunnettu omalaatuisesta musiikista, yhtyeen tyylejä olivat electronica, punk ja heavy metal. Yhtye on ottanut myös paljon vaikutteita saksalaiselta esikuvaltaan Atari Teenage Riotilta
Eino Tervo
Eino Vihtori Tervo (27. lokakuuta 1918 Kuhmo – 18. toukokuuta 1970 Rovaniemi) oli suomalainen kaukopartiomies. Hänet ylennettiin korpraaliksi vuonna 1937, alikersantiksi 1937, kersantiksi 1942, ylikersantiksi 1943, vääpeliksi 1952 ja ylivääpeliksi 1968.
Tervo astui varusmiespalvelukseen vapaaehtoisena syyskuussa 1936 ja kotiutui marraskuussa 1937. Talvisodassa Tervo osallistui Kuhmon rintamalla Saunajärven ja Luelahden taisteluihin. Kantakortin mukaan hän aloitti elokuussa 1940 koulutusaliupseerina ja siirtyi helmikuussa 1941 rajajääkäriksi rajajääkäripataljoona 5:een. Jatkosodassa hän osallistui Rukajärven suunnan kaukotiedusteluihin.
Kesäkuusta 1941 helmikuuhun 1943 sekä syyskuusta 1943 syyskuuhun 1944 Tervo oli ryhmänjohtaja ja joukkueenjohtaja 14. divisioonan kaukotiedusteluosastossa (kaukopartio-osasto). Tervo oli yksi niistä 15 miehestä, jotka palvelivat divisioonan kaukopartio-osastossa koko sen olemassaolon ajan, perustamisesta 16. kesäkuuta 1941 sen lakkauttamiseen 30. syyskuuta 1944 asti. Hän oli mukana marraskuussa 1941 Toivo Korhosen tuhoamispartiossa, joka suoritti junan suistamisen raiteiltaan Kuutsjärven pistoradalla Ontajärven lähellä, sekä syyskuussa 1942 Eino Penttilän tiedustelupartiossa, joka ulottui Novinkajärveltä Tungutjärven seudulle.
Viljo Suokkaan partioon hän osallistui syyskuussa 1941. Partio osallistui Into Kuismasen alaisuudessa (Osasto Kuismanen) tiedusteluun Karhumäen suunnalla ja häirintään Karhumäen–Petroskoin (Muurmannin) radalla.
Tervolle myönnettiin 1. luokan Vapaudenmitali.
Lähteet
Sotilaan kantakortti: Eino Vihtori Tervo
Konstantin von der Pahlen
pienoiskuva|Konstantin von der Pahlen. Konstantin Ivanovich von der Pahlen (1. marraskuuta 1833 Jelgava - 19. huhtikuuta 1912 Pietari) oli baltiansaksalaiseen Pahlen-sukuun kuulunut venäläinen kreivi ja virkamies.
Perhe
Pahlen kuului taustaltaan Kuurinmaan Pahlenin kreivisukuun. Hänen isänsä oli venäläinen kapteeni ja Kautzemünden kartanonherra Johann von der Pahlen (1784–1856), ja hänen äitinsä oli omalta sukutaustaltaan kreivitär Sofia von Medem (1799–1872).
Pahlen meni naimisiin kenraali Karl Wilhelm von Tollin (1777–1842) tyttären, keisarinnan ja Katariinan ritarikunnan kreivittären Helenen (1832–1910) kanssa Pietarissa vuonna 1857. Avioliitosta heille syntyi seitsemän lasta:
Ura
Pahlen toimi Pietarin tuomioistuimessa vuonna 1852 ja aloitti työt oikeusministeriössä vuonna 1854. Hänet nimitettiin Pihkovan kuvernööriksi vuonna 1864 ja hänestä tuli oikeusministerin avustaja sekä samalla keisarin päätöksellä myös valtiosihteeri vuonna 1867. Samana vuonna hänet nimettiin lisäksi Venäjän oikeusministeriksi, jossa hän toimi vuoteen 1878 saakka. Hän sai kreivin arvonimen vuonna 1878, toimi evankelis-luterilaisen yhteisön avustusrahaston johtajana vuosina 1880–1890, ja vuonna 1904 hänestä tuli kuvernööri.
Pahlen oli hyvin uudistushenkinen. Hän nykyaikaisti Venäjän oikeuslaitoksen alaisuudessa toimineet vankilat ja asevelvollisuuslain sekä selkeytti poliisin toimintatehtävät. Pahlen sai työpanoksestaan huomiota myös Aleksanteri III:lta ja Nikolai II:lta. Hänet palkittiin Pyhän Annan kolmannen luokan tunnustuspalkinnolla ja hänet korotettiin Pyhän Vladimirin ritarikunnan IV:n ja II:n luokkaan sekä Pyhän Andreaksen ritarikuntaan.
Ostosriippuvuus
Ostosriippuvuus tai shoppailuriippuvuus (myös oniomania) tarkoittaa pakonomaista tarvetta ostaa.
Riippuvuuden oireita voivat olla toistuva vastustamaton halu päästä ostoksille, ostamisen pakkomielteinen ajatteleminen, ostettujen tuotteiden piilottelu perheeltä, tavaroiden pois heittäminen ja palauttaminen, aiheeton vikojen valittelu, voimakas mielihyvän ja vapautumisen tunne oston yhteydessä sekä pettymys, masennus ja häpeä jonkin ajan päästä ostamisesta. Ostamisen tarpeen saattaa synnyttää esimerkiksi masennus tai hetkellinen vahvan tunteen purkaus. Riippuvuus voi aiheuttaa taloudellisia ongelmia, masennusta ja ongelmia ihmissuhteissa.
Stanfordin yliopiston vuonna 2006 julkaiseman tutkimuksen mukaan ostosriippuvuus on miehillä lähes yhtä yleistä kuin naisilla. Tutkimuksen mukaan haastatelluista amerikkalaisista 5,5 % miehistä ja 6 % naisista täytti ostosriippuvuuden kriteerit.
Niiralan rautatieasema
Niiralan rautatieasema on Helsingistä lukien ratakilometrillä 555 sijaitseva rautatieliikennepaikka, joka toimii tavaraliikenteen raja-asemana rataosalla Niirala-raja–Säkäniemi entisessä Värtsilän kunnassa. Asema on lyhyen rataosansa merkittävin asema ja yksi Suomen neljästä Venäjälle liikennettä välittävästä rautatien raja-asemasta.
Amerikancockerspanieli
Amerikancockerspanieli (American Cocker Spaniel, Yhdysvalloissa Cocker Spaniel) kehitettiin Yhdysvalloissa Britanniasta tuoduista spanieleista. 1930-luvulla rotu erosi brittiläisistä spanieleista jo niin paljon, että se rekisteröitiin omaksi rodukseen.
Niiralan rautatieasema
Ennen vuotta 1955 aseman ratakilometrit olivat 555+700 ja 556+125 joilla sijaitsivat Niiralan pysäkki ja seisake.
Amerikancockerspanieli
Ulkonäkö
Amerikancockerspanielin paino on nartuilla n. 9 kg ja uroksilla 11–12 kg, ja sen ihanne säkäkorkeus on nartuilla 35,5 cm ja uroksilla 38 cm, +/– 1,5cm vaihtelut sallittuja. Koiran turkki voi olla musta, kermanvärinen eli buff, punainen, suklaanruskea, black&tan tai kirjava. Sallittuja kirjavia väriyhdistelmiä ovat ns. tricolour (eli valko-musta-ruskea), jolla saa lisäksi olla ruskeat tan -merkit silmien päällä, hännän alla, kuonossa ja tassuissa, mustavalkoinen, punavalkoinen sekä suklaanruskeavalkoinen.
Niiralan rautatieasema
Rautatieaseman lähellä sijaitsee Niirala-rajan liikennepaikka (lyh. Nrlr, ratakm 554+080).
Amerikancockerspanieli
Ulkonäkö
Rodun tyypillisiä tuntomerkkejä ovat kupolimainen pää, suuret tummat silmät ja lyhyt syvä kuono. Turkki on roikkuva, pitkä, silkkimäinen ja runsas. Pitkät, rönsyilevän hyöhenmäiset korvat ovat rodulle tunnusomaiset. Turkin ei tulisi olla kihara. Amerikancockerspanielin turkki vaatii runsaasti hoitoa, rotumääritelmän vastainen turkki enemmäin kuin oikeanlaatuinen. Se on pestävä ja föönattava viikoittain, ja trimmaus tulisi suorittaa n. 4 viikon välein.
Niiralan rautatieasema
Aseman perustaminen ja kehittyminen
Rautatie Niiralasta Joensuuhun on alkuperäistä Karjalan rataa. Niiralan kohdalla ei ollut liikennepaikkaa ennen toista maailmansotaa. Lähimmät asemat olivat idässä Värtsilä ja lännessä Kaurila. Niiralan rautatieasema perustettiin vuonna 1948 Värtsilän aseman jäätyä sotien seurauksena Neuvostoliiton puolelle viimeiseksi seisakkeeksi Suomen puolella. Seisakkeelle tuli miehitys vuonna 1953 ja se ylennettiin asemaksi vuonna 1955. Neuvostoliittoon suuntautuvan yhdysliikenteen tavara-asema Niiralasta tuli vuonna 1956. Nykyinen asemarakennus valmistui vuonna 1960.
Amerikancockerspanieli
Luonne ja käyttäytyminen
Rodun luonne on iloinen, luottavainen ja älykäs. Ihanteellinen jenkin luonne on iloinen, avoin ja miellyttämishaluinen. Ne ovat usein luonteeltaan pehmeitä, eikä niille siten sovi kova tai rankka koulutus. Amerikancockerspanieli on yleensä ystävällinen ja luotettava lasten seuralainen.
Niiralan rautatieasema
Matkustajaliikenne
Niiralan asemalle liikennöitiin matkustajajunilla avaamisesta vuodesta 1948 vuoteen 1987. Aluksi liikennöitiin höyryveturien vetämillä vaunujunilla, mutta vuonna 1956 liikenteen hoito siirtyi Dm7-kiskoautoille, joilla liikennöitiin matkustajaliikenteen loppuun asti. Lättähattuliikenteen alkuaikoina junapareja Niiralaan / Niiralasta oli kuusi vuorokaudessa.
Amerikancockerspanieli
Luonne ja käyttäytyminen
Rodun suosio johti jossakin vaiheessa huonoihin kasvatustuloksiin, ja jotkut kasvatuslinjat tuottivat koiria, joilla oli taipumusta pelokkuuteen tai aggressiivisuuteen. Myös alistumiseen liittyvää virtsaamista ja reviirin vartiointia ilmeni joissakin kasvatuslinjoissa. Näistä luonteenpiirteistä lienee päästy rodussa eroon. Vieläkin jotkut cockerit saattaa kouluttamattomina suuttua (jos on toinenkin koira), jos toinen koira tulee sen ruoan luo, ja saattaa aiheutua tappelu.
Alkuperä
Yhdysvalloissa rotu on rekisteröity nimellä cockerspanieli, joka tarkoittaa "tavallista" cockerspanielia Suomen lisäksi myös Britanniassa, mikä saattaa aiheuttaa sekaannuksia. 1930-luvulla rotu erosi jo niin paljon vastaavasta brittiläisestä rodusta, että se rekisteröitiin omaksi rodukseen. Nykyisin amerikancockerspanieli on useimmiten perheen lemmikki tai näyttelykoira, harvemmin metsästyskoira. Joidenkin kasvatuslinjojen koiria kasvatetaan Yhdysvalloissa edelleen kenttätyöhön, ja pieni ryhmä työskentelee rodun metsästysominaisuuksien säilyttämiseksi.
Niiralan rautatieasema
Matkustajaliikenne
Matkustajaliikenteen loppuaikoina vuoroja oli hyvin vähän. Arkisin Niiralaan liikennöi enää yksi junapari iltaisin ja viikoittainen vuoromäärä jäi kahdeksaantoista. Säännöllinen matkustajaliikenne loppui 30. toukokuuta 1987, kun viimeinen lättäjuna saapui Niiralan asemalle kello 22.22.
Amerikancockerspanieli
Terveys
Amerikancockerspanielit ovat herkkiä sairastumaan eräisiin niille tyypillisiin tauteihin, kuten korvatulehduksiin ja joskus myös silmätulehduksiin. Siksi ne voivat vaatia enemmän eläinlääkärin seurantaa kuin muut rodut. Yleisimpiin silmäongelmiin kuuluvat etenevä verkokalvon surkastuma (PRA) (Suomessa ilmeneminen on tosin vähäistä), glaukooma ja harmaakaihi. Suomessa PEVISA (perinnöllisten vikojen ja sairauksien vastustamisohjelma) vaatii silmä-, polvi- ja lonkkatarkastuksen kaikille koirille, joita käytetään jalostukseen. Muita yleisiä sairauksia ovat hemolyyttinen anemia (AIHA). Lonkkavikaa esiintyy myös.
Siegfried Ochs
Siegfried Ochs (1858–1929) oli saksalainen säveltäjä ja kuoronjohtaja. Hän perusti vuonna 1882 Berliiniin filharmonisen kuoron, joka 1920 sulautui hänen johtamaansa musiikkikorkeakoulun kuoroon. Hän sävelsi mm. koomisen oopperan ja muunnelmia saksalaisista kansanlauluista eri säveltäjien tyyliin sekä kirjoitti omaelämäkerran ”Geschehenes, Geschenes” (1922).
Niiralan rautatieasema
Asema nykyään
Niirala on nykyään Venäjälle suuntautuvan tavaraliikenteen asema. Muu tavaraliikenne Niiralan radalla on vähäistä ja koostuu raakapuun kuljetuksista. Rataosa on sähköistämätön toisin kuin muut Venäjän rataverkkoon liittyvät rataosat. Tämä rajoite sekä liikennevirtojen kannalta muita raja-asemia epäedullisempi sijainti vaikuttavat siihen, että Niiralan kautta kulkenut tavaramäärä on vähäisin neljästä rautateiden raja-asemasta. Ratahallintokeskus ei vuoden 2009 kehittämissuunnitelmassaan nähnyt muita kehitystarpeita Niiralan suhteen kuin liikenteenohjausjärjestelmän parantamisen. Laajennuksille tai sähköistykselle ei nähty tarvetta.
Vuonna 2013 Niiralan asemalla toimii jatkuvasti paikalla olevana päivystävänä vaihtoveturina Dv12- tai Dr14-veturi. Liikenne Suomen suuntaan hoidetaan Dv12:n lisäksi Dr16-tyyppisillä vetureilla. Venäläinen kalusto liikennöi ratapihalle asti Suomen puolelle.
Meri Kuusisto
Meri Kuusisto (s. 1985) on helsinkiläinen kirjailija. Koulutukseltaan Kuusisto on valtiotieteen maisteri.